Mal for: "Avtale om praktiske forhold ved konflikt"
(Dette er en mal som viser hva som kan/bør avtales. Avtalen må tilpasses situasjonen på hver bedrift. Alt som står i kursiv må strykes. For mer informasjon se "Veiledningsheftet for avdelinger og klubber ifbm. tariffoppgjøret")
Denne avtalen er inngått mellom xxxxxx (bedrift) og xxxxxxx (Fellesforbundets bedriftsklubb)
Ved konflikt i forbindelse med sentrale tariffoppgjør er partene enige om følgende:

Organiserte arbeidere
1. Ingen organiserte arbeidstakere jobber uten disp. fra Fellesforbundet sentralt. 

Lærlingene skal i utgangspunktet fortsette å jobbe, er det ikke tilsyn eller opplæringsansvarlig fra arbeidsgiver på plassen, må lærlingen permitteres. Lærlinger som er organisert mottar streikebidrag på lik linje som fagarbeider. 

1. Stans/nedkjøring av produksjon
(Her må det lages avtaler om hvordan produksjonen skal stanses og utstyr sikres på en forsvarlig måte, slik at ikke liv og helse settes i fare eller maskiner og utstyr kan bli ødelagt. Man må ha i tankene at produksjonen kan bli stående uvirksom en stund. Avtalen gjøres iht. Hovedavtalens § 3-3)

1. Sikring mot brann tyveri ol.
Nødvendig vaktpersonell og sikringstiltak mot brann, tyveri ol. skal ha tilgang til bedriften (avtales etter bedriftens karakter. Viktig å presisere hvem som skal være på arbeid og hva de skal gjøre).

1. Ansatte på oppdrag utenfor bedriften
Bedriften skal bekoste hjemreise for ansatte som er ute på oppdrag ved konfliktens start som om oppdraget ble avsluttet på vanlig måte. (Hvis man arbeider i rotasjonsordning offshore må det vurderes om arbeiderene skal bli på installasjonen til rotasjonen er avsluttet. På anlegg på land bør man vurdere om de ansatte skal bli på arbeidsplassen for å delta på streikevakter og mobiliseringsmøter. Da må det avtales at de kan bli boende på anlegget og benytte fasilitetene der som vanlig). 

1. Bruk av klubbkontor ol.
Følgende medlemmer av klubbstyret vil ha adgang til klubbkontoret/klubbens pc under konflikten: xxx xxxx, xxx xxxxx osv. Streikevakter og klubbstyre har anledning til å benytte anleggsrigger og klubbkontor under streik. Streikende på streikevakt kan benytte et nærmere henvist toalett på bedriften.



1. Bruk av bedriftens utstyr
Partene er enige om at følgende utstyr som tilhører bedriften kan brukes av de streikende under konflikten: Mobiltelefon, firmabil, datautstyr (her må man bare fylle inn det som er aktuelt i hver enkelt bedrift).


1. Forholdet til andre arbeidstakergrupper/uorganiserte
Grupper av ansatte som ikke er tatt ut i streik, eller ikke er organiserte, skal ikke utføre annet arbeid enn de ville gjort til vanlig. Arbeidsledere kan ikke utføre streikerammet arbeid. Bedriften kan ikke hente inn annet personell for å utføre streikerammet arbeid.


1. Innleide og underentreprenører
Arbeid som utføres av innleide arbeidere skal opphøre under konflikten. Arbeid av underentreprenører som kan pågå uten assistanse av bedriftens ansatte kan pågå under konflikten. (Her kan man også avtale at underentreprenører også må innstille sitt arbeid)

1. Kontakt mellom klubb og bedrift
Bedriftens ledelse og klubbstyret, for bedriften xx xxxx for klubben xxx xxx, kan møtes til samtaler når det gjelder: Praktiske forhold når det gjelder arbeidstakergrupper som skal ut/inn på bedriften. Hvordan starte opp produksjonen igjen når konflikten er opphørt.  Utkjøring av varer som er ferdig produsert og klargjort for transport (Her må man fylle inn det som kan være aktuelt på hver bedrift. Noen vil også avtale et møte i uka eller andre faste tidspunkt).




Sted, dato

For bedriften									For klubben
---------------------------								------------------------

